turjo4nis/wikipedia-bn-dump-20250701 huggingface dataset:
ইউক্রেন দূতাবাস, বুদাপেস্ট

ইউক্রেন দূতাবাস, বুদাপেস্ট () হল হাঙ্গেরির রাজধানী বুদাপেস্ট শহরে অবস্থিত ইউক্রেনের একটি কূটনৈতিক মিশন।

কূটনৈতিক সম্পর্কের ইতিহাস 
১৯৯১ সালের ৬ ডিসেম্বর হাঙ্গেরি ইউক্রেনের স্বাধীনতাকে স্বীকৃতি দেয়। ঐদিনে হাঙ্গেরি এবং ইউক্রেন এই দুই দেশের মধ্যে কূটনৈতিক সম্পর্ক স্থাপন করা হয়েছিল। ভাল প্রতিবেশীসুলভ সহৃদয়তা ও সহযোগিতার অঙ্গিকার নিয়ে এই দুই দেশের মধ্যে কিয়েভে একটি চুক্তি স্বাক্ষর হয়। ১৯৯১ সালের ৬ ডিসেম্বর হাঙ্গেরির দূতাবাসটি কিয়েভে খোলা হয়েছিল। ১৯৯২ সালের ২৩ শে মার্চ হাঙ্গেরিতে ইউক্রেনের দূতাবাসের কার্যক্রম শুরু হয়।

তথ্যসূত্র 

হাঙ্গেরি-ইউক্রেন সম্পর্ক
হাঙ্গেরির দ্বিপক্ষীয় সম্পর্ক
ইউক্রেনের দ্বিপাক্ষিক সম্পর্ক
ইউক্রেনের কূটনৈতিক মিশন
রাজিয়া ইকবাল

রাজিয়া ইকবাল (জন্ম ১৯৬২) বিবিসি নিউজে কর্মরত একজন সাংবাদিক। তিনি বিবিসি আউটলেট জুড়ে প্রতিবেদনের জন্য  বিশেষ সংবাদদাতা। ২০১১ সাল থেকে তিনি বিবিসি ওয়ার্ল্ড সার্ভিসে নিউশোর উপস্থাপনাও করছেন। তিনি বিবিসি নিউজ চ্যানেলে টকিং বুকসও উপস্থাপনা করেছেন।

শৈশব ও শিক্ষাজীবন 
রাজিয়া ইকবাল ১৯৬২ সালে উগান্ডার একটি পাঞ্জাবি পরিবারে জন্মগ্রহণ করেছিলেন। তিনি দক্ষিণ লন্ডনের টুটিংয়ের গ্যারেট গ্রিন কমপ্রিহেনসিভ স্কুলে পড়াশোনা করেছিলেন, তারপরে পূর্ব অ্যাংলিয়া বিশ্ববিদ্যালয় থেকে ১৯৮৫ সালে আমেরিকান স্টাডিজে বিএ নিয়ে স্নাতক ডিগ্রি অর্জন করেছিলেন। পূর্ব অ্যাংলিয়া বিশ্ববিদ্যালয়ে পড়াশোনা করার সময় তিনি কানেক্টিকাটের ট্রিনিটি কলেজে এক বছর কাটিয়েছিলেন।

কর্মজীবন 
রাজিয়া ইকবাল বিবিসি নিউজের একজন প্রাক্তন শিল্পকলা সংবাদদাতা, নিয়মিতভাবে নিউজ বুলেটিনে শিল্পকলা সম্পর্কিত গল্পের প্রতিবেদন দেওয়ার জন্য উপস্থিত হতেন। তিনি বিবিসির হার্ডটক এক্সট্রা অনুষ্ঠানটিও সঞ্চালনা করেছেন এবং স্টিং ও জ্যাকলিন উইলসন সহ চারুকলার বিশিষ্ট ব্যক্তিত্বদের সাক্ষাৎকার দিয়েছেন। ২০০৯ সালে তিনি বিবিসি নিউজে শিল্পসম্পাদকের পদে আবেদন করেছিলেন তবে তা পেয়েছিলেন উইল গোমপার্ট্জ। রাজিয়া ইকবাল বিবিসি নিউজের মূলধারার সংবাদ অনুষ্ঠানগুলোতে প্রতিবেদন করেছেন। এর মধ্যে প্রথমটি ছিল ২০১০ সালের জানুয়ারিতে হাইতির ভূমিকম্পের পরে দাতব্য কেলেঙ্কারির তদন্ত। ২০১০ সালের মাঝামাঝি সময়ে তিনি বিবিসি নিউজ চ্যানেলের টকিং বুকস উপস্থাপনা করেছিলেন। ২০১১ সাল থেকে তিনি বিবিসি ওয়ার্ল্ড সার্ভিসে নিউশোর নিয়মিত উপস্থাপকও হয়েছিলেন।

পুরস্কার ও মনোনয়ন 
২০১৩ সালের জানুয়ারিতে রাজিয়া ইকবালকে ব্রিটিশ মুসলিম পুরস্কারে সার্ভিস টু মিডিয়া বিভাগে পুরস্কৃত করার জন্য মনোনীত করা হয়েছিল।

ব্যক্তিগত জীবন 
রাজিয়া ইকবাল দ্য ওয়ার্ল্ড টুডের উপস্থাপক স্বামী জর্জ আর্নির সাথে বিবাহবন্ধনে আবদ্ধ হয়েছিলেন এবং পরবর্তীতে তাঁদের মধ্যে বিবাহবিচ্ছেদ হয়ে গেছে।

তথ্যসূত্র

বহিঃসংযোগ 

 রাজিয়াস আর্টহাউস ব্লগ
 

নারী সাংবাদিক
১৯৬২-এ জন্ম
নারী রেডিও সাংবাদিক
জীবিত ব্যক্তি
প্রিন্সটন বিশ্ববিদ্যালয়ের শিক্ষক
শেঠপট্টু

শেঠপট্টু দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এই অঞ্চলটিতে রয়েছে চেন্নাই শহরতলি রেলওয়ের বিচ-তাম্বরম রেলখণ্ডের অন্তর্গত চেতপট রেলওয়ে স্টেশন৷ রেলওয়ে স্টেশন ও পুন্তমল্লী মহাসড়কের মাঝে রয়েছে শেঠপট্টু হ্রদ, যা শহরের শেষ টিকে থাকা জলাশয়গুলির একটি৷ প্রখ্যাত গণিতজ্ঞ শ্রীনিবাস রামানুজন এখানেই মৃৃত্যুবরণ করেছিলেন৷

ইতিহাস
এগমোর এবং নুঙ্গমবক্কমের মথো শেঠপট্টুও ছিলো ব্রিটিশ কিলে চেন্নাই শহর প্রতিষ্ঠা করার জন্য নির্বাচিত গ্রামাঞ্চলগুলির একটি৷

নামকরণ
খ্রিস্টীয় ঊনবিংশ শতাব্দীর নামকরা ঠিকাদার ও লোকহিতৈষী নমপেরুমাল শেঠির নামানুসারে এই স্থানের নামকরণ করা হয়৷ তিনি এই স্থানেরই বাসিন্দা ছিলেন৷

উন্নয়ন
এখনো অবধি শেঠপট্টু হ্রদ আশেপাশের অঞ্চলের ভূগর্ভস্থ কৈশিক জলের মূল উৎস বলে ভৌগোলিকদের মতামত৷

অবস্থান
শেঠপট্টুর উত্তরে কীলবক্কম, উত্তর-পূর্বে পুরসাইবক্কম, পশ্চিমে আমাইন্দকরাই, পূর্বে এগমোর ও দক্ষিণে রয়েছে নুঙ্গমবক্কম৷

চিত্রমালা

তথ্যসূত্র

তামিলনাড়ুর শহর ও নগর
চেন্নাইয়ের শহরতলি
তেনামপেট

তেনামপেট দক্ষিণ ভারতের তামিলনাড়ু রাজ্যের চেন্নাই জেলার একটি ব্যস্ততর অর্থনৈতিক অঞ্চল৷ তেনামপেট জংশন চেন্নাইয়ের গুরুত্বপূর্ণ সড়ক জংশনগুলির একটি এবং অধিকাংশ সময়ে যানজট আবদ্ধ থাকে৷ স্থানভেদে এখানেও কিছু উচ্চ মানের ও ঐতিহাসিক গুরুত্বপূর্ণ ভূসম্পত্তি রয়েছে৷ আন্না সালাইয়ের তেনামপেট অংশে রয়েছে বেশ কিছু সরকারি দপ্তর ও বিলাসবহুল হোটেল৷

নামকরণ
তেনামপেট চেন্নাইয়ের অন্যতম মহাসড়ক আন্না সালাই বরাবর অবস্থিত৷ তেনামপেট বা তেনামপেট্টাই এসেছে তেন্নাম ও পেট্টাই শব্দযুগলের একত্রীকরণে, যার অর্থ নারিকেল গাছের স্থান৷ সম্ভবত এই স্থান নারিখেল চাষে উন্নত ছিলো৷

ভূগোল
২০১৮ খ্রিস্টাব্দের পরিসংখ্যান অনুসারে তেনামপেট লোকালয়ের মোট বনরাজির পরিমাণ ২০ শতাংশের অধিক, যেখানে চেন্নাই শহরে এই পরিসংখ্যান গড়ে ১৪.৯ শতাংশ৷  লোকালয়টির উত্তরে রয়েছে গোপালপুরম, পূর্বে রয়েছে ময়িলাপুর, দক্ষিণে রয়েছে আলোয়ারপেট, দক্ষিণ-পশ্চিমে রয়েছে নন্দনম এবং পশ্চিমে রয়েছে ত্যাগরায়নগর৷

লোকালয়
পোয়েস গার্ডেন তামিলনাড়ুর দুজন গণ্যমান্য ব্যক্তিত্বের আবাসস্থল, একজন হলে তামিলনাড়ুর প্রাক্তন মুখ্যমন্ত্রী জয়ললিতা জয়রাম এবং অপর জন হলেন প্রখ্যাত অভিনেতা রজনীকান্ত৷ পার্শ্ববর্তী গোপালপুরমের বাস করতেন প্রাক্তন মুখ্যমন্ত্রী করুণানিধি মুথুবেল৷

তেনামপেটের আন্না অরিবলয়ম, হলো ডিএমকে দলের সদর এবং বন্যতেনামপেট হলো পিএমকে দলের সদর দপ্তর৷ এছাড়া হায়াত রিজেন্সির মতো হোটেলের মূল ভবনটিও এখানেই অবস্থিত৷ চেন্নাইয়ে জেমিনি বা আন্না উড়ালপুলটি এই লোকালয়েই অবস্থিত৷

তথ্যসূত্র

তামিলনাড়ুর শহর ও নগর
চেন্নাইয়ের শহরতলি
ডায়ান বিভার্স

ডায়ান বিভার্স (জন্ম: ১৮ ডিসেম্বর ১৯৪৬) হলেন একজন অস্ট্রেলীয় ভাস্কর, শিল্পী, জহুরি এবং বক্স হিল ইনস্টিটিউট ও রয়্যাল মেলবোর্ন ইনস্টিটিউট অফ টেকনোলজির (আরএমআইটি) প্রাক্তন প্রভাষিকা।

প্রাথমিক জীবন 
ডায়ান বিভার্স নিউ সাউথ ওয়েল্‌সের ট্যারিতে জন্মগ্রহণ করেছিলেন।  তিনি ১৯৬৪-১৯৬৭ সালে নিউক্যাসলের ন্যাশনাল আর্ট স্কুল এবং নিউক্যাসল টিচার্স কলেজে পড়াশোনা করেছিলেন। ১৯৬৭ সালে তিনি শিল্পকলায় ডিপ্লোমা (শিক্ষা) পেয়েছিলেন। ১৯৭৭ সালে তিনি নিউক্যাসল বিশ্ববিদ্যালয় থেকে শিল্পকলায় স্নাতক  এবং ২০০৬  সালে রয়্যাল মেলবোর্ন ইনস্টিটিউট অফ টেকনোলজি থেকে জনস্থল শিল্পকলায় (আর্ট ইন পাবলিক স্পেস) স্নাতকোত্তর ডিগ্রি অর্জন করেছিলেন।

কর্মজীবন 
১৯৮০ এর দশকে বিভার্স মেলবোর্নে ভিক্টোরিয়া শিশু জাদুঘরের তত্ত্বাবধায়ক হিসাবে কাজ করেছিলেন এবং ১৯৮৮ সালে তিনি মেলবোর্নে রয়্যাল এক্সিবিশন বিল্ডিংয়ে জুডি শিকাগোর ডিনার পার্টির প্রদর্শনীতেও তত্ত্বাবধায়ক হিসাবে কাজ করেছিলেন। নব্বইয়ের দশক জুড়ে তিনি উইমেন আর্ট রেজিস্টার এবং এনএভিএর মেলবোর্ন শাখার কমিটিতে ছিলেন।

পুরস্কার ও সম্মননা 
২০১৯ সালে তিনি অস্ট্রেলিয়ান ডিজাইন সেন্টার (এডিসি) থেকে  "টু স্ট্র্যান্ড্স অফ পার্লস"-এর জন্য পুরস্কার জিতেছিলেন। এই পুরস্কারটি ছিল তাঁর জন্য ডার্লিংহার্স্টের এডিসির অবজেক্ট স্পেসে কাজ করার সুবর্ণ সুযোগ।

উল্লেখযোগ্য প্রদর্শনী 

 রাইটস অফ প্যাসেজ: এ মেরিটাইম ইনস্টলেশন, গ্র্যান্ড সেন্ট্রাল গ্যালারি, মেলবোর্ন (১৯৯৬)
 আর্কিপেল্যাগো, স্পেস ইউনিয়ন গ্যালারি, আরএমআইটি (২০০০)
 লেন্ড মি ইয়ুর ইয়ার্স, মেলবক্স আর্ট স্পেস (২০১১) 
 সেমি-প্রিসিয়াস, আর্টিফিস স্টোরের দ্য ব্যাক রুম (২০১৩) 
 মাস্টারমেকার্স, আরএমআইটি গ্যালারি (২০১৯)

তথ্যসূত্র 

আরএমআইটি বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
১৯৪৬-এ জন্ম
ভাস্কর
২০২১-২২ ইংল্যান্ড ক্রিকেট দলের পাকিস্তান সফর

ইংল্যান্ড ক্রিকেট দল দুইটি টুয়েন্টি২০ আন্তর্জাতিক খেলার জন্য পাকিস্তান সফর করে, যা অক্টোবর ২০২১-এ অনুষ্ঠিত হয়।  খেলাগুলো অনুষ্ঠিত হবে পাকিস্তানের করাচীতে, এবং উভয় দলই উক্ত ম্যাচগুলোকে ২০২১ আইসিসি টি২০ বিশ্বকাপ প্রতিযোগিতার প্রস্তুতি ম্যাচ হিসাবে খেলবে। ইংল্যান্ড ক্রিকেট দল সর্বশেষ পাকিস্তান সফর করেছিল ২০০৫ সালে। টি২০আই সূচীতে পাকিস্তান মহিলাদের বিপরীতে ইংলিশ মহিলারাও খেলবে একই সময়ে।

দলীয় সদস্য

টি২০আই সিরিজ

১ম টি২০আই

২য় টি২০আই

তথ্যসূত্র

বহিঃসংযোগ
 Series home at ESPN Cricinfo

ইংল্যান্ড ক্রিকেট দলের পাকিস্তান সফর

২০২১-এ ইংরেজ ক্রিকেট
২০২১-এ পাকিস্তানি ক্রিকেট
২০২১–২২-এ আন্তর্জাতিক ক্রিকেট প্রতিযোগিতা
মানস মুকুল পাল

মানস মুকুল পাল (জন্ম: ২৫ শে আগস্ট, ১৯৮৭) একজন ভারতীয় চলচ্চিত্র পরিচালক, অভিনেতা এবং চিত্রনাট্যকার, যিনি মূলত বাংলা চলচ্চিত্রে কাজ করেন। তিনি তাঁর প্রথম পূর্ণদৈর্ঘ্য চলচ্চিত্র সহজ পাঠের গপ্পো পরিচালনার পরই খ্যাতি অর্জন করেন। তাঁর এই চলচ্চিত্রটি বাণিজ্যিকভাবে খুবই সফল হয়। তিনি তাঁর দ্বিতীয় চলচ্চিত্রে স্বাধীনতা সগ্রামী দীনেশ গুপ্তের জীবনী তুলে ধরতে চলেছেন।

শিক্ষাজীবন
মানস মুকুল ২০০৫ খ্রিস্টাব্দে বারাসাত প্যারীচরণ সরকার গভর্নমেন্ট উচ্চ বিদ্যালয় থেকে বিদ্যালয় পাঠ সমাপ্ত করেন এবং বারাসত গভর্নমেন্ট কলেজে ভর্তি হন।

কর্মজীবন
পরিচালক হিসাবে তাঁর প্রথম চলচ্চিত্র সহজ পাঠের গপ্পো ২০১৬ খ্রিস্টাব্দে মুক্তি পায়। এই চলচ্চিত্রটির সাফল্য তাঁকে উষ্ণ সমালোচনামূলক অভ্যর্থনা প্রদানে সক্ষম হয়েছে। এই চলচ্চিত্র গত তিন দশকের একমাত্র চলচ্চিত্র যা সেরা শিশু অভিনেতা বিভাগে (২০১৬) জাতীয় পুরস্কার অর্জন করেছে। এই চলচ্চিত্রের জন্য তিনি ২০১৮ খ্রিস্টাব্দে সেরা নতুন পরিচালক এবং সেরা চিত্রনাট্য বিভাগে দুটি ফিল্মফেয়ার পুরস্কার অর্জন করেছেন। ২০১৭ খ্রিস্টাব্দে মুক্তিপ্রাপ্ত সহজ পাঠের গপ্পো চলচ্চিত্রের জন্য তিনি দ্বিতীয় পশ্চিমবঙ্গ চলচ্চিত্র সাংবাদিক সমিতির পুরস্কার অনুষ্ঠানে সেরা প্রতিশ্রুতিবদ্ধ পরিচালক এবং সেরা সাউন্ড ডিজাইনারের সম্মানে ভূষিত হন। পশ্চিমবঙ্গ সরকার ২০১৮ খ্রিস্টাব্দে তাঁকে সেরা চলচ্চিত্র পরিচালক হিসেবে ভূষিত করেন।

চলচ্চিত্রের তালিকা

পরিচালক হিসেবে

তথ্যসূত্র

১৯৮৭-এ জন্ম
জীবিত ব্যক্তি
ভারতীয় চলচ্চিত্র অভিনেতা
ভারতীয় চলচ্চিত্র পরিচালক
ভারতীয় লেখক
ঘাড়

ঘাড় হলো মেরুদণ্ডী প্রাণীর দেহের এমন একটি অংশ যা মাথাকে ধড়ের সাথে যুক্ত করে এবং মাথাকে গতিশীলতা প্রদান করে। মানুষের ঘাড়ের কাঠামো চারটি বিভাগে বিভক্ত; ভার্টিব্রাল, ভিসেরাল এবং দুটি ভাস্কুলার কম্পার্টমেন্ট। 

এনাটমিতে, ঘাড় ছাড়াও, একে ল্যাটিন নাম, সার্ভিক্স বা কলাম  নামে ডাকা হয়। কিন্তু যখন একা ব্যবহার করা হয় তখন সার্ভিক্স শব্দ দ্বারা জরায়ুমুখ বোঝানো হয়।

কাঠামো

পেশী এবং ত্রিভুজ 
ঘাড়ের মাংসপেশীগুলো খুলি, হাইওয়েড হাড়, কণ্ঠাস্থি এবং উরঃফলককে সংযুক্ত করে। এই পেশিগুলো দুটি ঘাড় ত্রিভুজ গঠন করে। ত্রিভুজ দুটি হলো : সামনের ত্রিভুজ এবং পিছনের ত্রিভুজ। 

সামনের ত্রিভুজকে স্টার্নোক্লিডোমাস্টয়েড পেশীর অগ্র সীমানা, চোয়াল নিম্ন সীমানা দ্বারা সংজ্ঞায়িত করা হয়। সামনের ত্রিভুজের অন্তর্ভুক্ত পেশিগুলি হলো : স্টাইলোহাইওয়েড, ডাইগ্যাস্ট্রিক, মায়লোহাইওয়েড, জেনিওহাইওয়েড, ওমোহাইওয়েড, স্টার্নোহাইওয়েড, থাইরোহাইওয়েড এবং স্টার্নোথাইরয়েড পেশী। 

পিছনের ত্রিভুজটি স্টারনোক্লিডোমাস্টয়েড পেশির পূর্ববর্তী সীমানা, ট্র্যাপিজিয়াস পেশীর পূর্ববর্তী সীমানা এবং ক্লাভিকলের মধ্য তৃতীয় অংশের উচ্চতর প্রান্ত দ্বারা সজ্জিত। এই ত্রিভুজটিতে স্টারনোক্লিডোমাস্টয়েড , ট্র্যাপিজিয়াস, স্প্লেনিয়াস ক্যাপাইটিস, লিভেটর স্ক্যাপুলি, ওমোহয়েড, পূর্ববর্তী, মাঝারি এবং উত্তরোত্তর স্কেলিনি পেশী রয়েছে ।

স্নায়ু সরবরাহ 
ঘাড়ের সামনের অংশে স্নায়ু সরবরাহ আসে মেরুদণ্ডীয় স্নায়ুর C2-C4 এর শিকড় থেকে এবং ঘাড়ের পিছনের অংশে স্নায়ু সরবরাহ আসে C4-C5 এর শিকড় থেকে। 

মানব মেরুদণ্ড থেকে এবং এর ভিতরে আসা স্নায়ুগুলো ছাড়াও আনুষঙ্গিক স্নায়ু এবং ভেগাস নার্ভ ঘাড়ে ভ্রমণ করে।

রক্ত সরবরাহ এবং রক্তনালি 
সাধারণ ক্যারোটিড ধমনী ঘাড়ে রক্ত সরবরাহ করে। এটি আবার অভ্যন্তরীণ ক্যারোটিড ধমনী এবং বাহ্যিক ক্যারোটিড ধমনীতে বিভক্ত হয়।

কাজ

পেশী এবং চলাচল 
ঘাড়, মাথার ওজনের ভারসাম্য রক্ষা  করে এবং মস্তিষ্ক থেকে যেসব স্নায়ু সংবেদনশীল এবং মিশ্র তথ্য শরীরের অন্যান্য অংশে নিয়ে যায় এমন স্নায়ুগুলিকে সুরক্ষা দেয়। এছাড়াও , ঘাড় একটি অত্যন্ত নমনীয় গঠন। এটি মাথাকে চারদিকে ঘুরাতে সাহায্য করে।

ক্লিনিকাল গুরুত্ব

ঘাড় ব্যথা 
ঘাড়ের ব্যথার একটি সাধারণ কারণ হলো ঘাড়ের রোগ। ঘাড়ের ব্যথার সাধারণ কারণগুলোর মধ্যে অন্তর্ভুক্ত রয়েছে :
 হুইপ্লেশ
 গ্রীবাদেশীয় হার্নিয়েটেড ডিস্ক
 গ্রীবাদেশীয় মেরুদণ্ডের স্টেনোসিস
 অস্টিওআর্থাইটিস
 ধমনীর বিচ্ছিন্নতা
 গ্রীবাদেশীয় অ্যাডেনাইটিস

অন্যান্য প্রাণী

আরও দেখুন 
 হিকি

তথ্যসূত্র

বহিঃসংযোগ 

 আমেরিকান হেড অ্যান্ড নেক সোসাইটি
 অ্যানাটমি উইজ একটি ইন্টারেক্টিভ অ্যানাটমি অ্যাটলাস

মানব মাথা ও গলা
জিরো পয়েন্ট রেলওয়ে স্টেশন

জিরো পয়েন্ট রেলওয়ে স্টেশন (, ) হচ্ছে হায়দরাবাদ–খোখরাপাড় শাখা রেলপথের পূর্বপ্রান্তের সর্বশেষ স্টেশন। এটি সিন্ধু প্রদেশের খোখরাপাড় থেকে  পূর্বে এবং পাকিস্তান-ভারত সীমান্তে অবস্থিত। স্টেশনটি ২০০৬ সালের ফেব্রুয়ারিতে নির্মিত হয়। মিরপুর খস-মুনাবাও  রেলপথকে সম্প্রসারণপূর্বক  রেলপথে উন্নীত করার সময় স্টেশনটি তৈরি করা হয়। স্টেশনটি অভিবাসনের জন্য এবং পাকিস্তান ও ভারতের মধ্যে থর এক্সপ্রেসে ভ্রমণকারী যাত্রীদের কাস্টমের জন্য ব্যবহৃত হয়।

পরিষেবা

আরো দেখুন 
 পাকিস্তান রেলওয়ে
 মুনাবাও রেলওয়ে স্টেশন

তথ্যসূত্র

বহিঃসংযোগ 
 পাকিস্তান রেলওয়ের অফিসিয়াল ওয়েবসাইট
 গুগল মানচিত্র
 সিন্ধুর মিটার-গেজ

২০০৬-এ চালু রেলওয়ে স্টেশন
উমরকোট জেলার রেলওয়ে স্টেশন
অনুকরণ (কাশ্মীরি ভাঁড়)

নাক্কাল হল ভারতের উত্তর প্রদেশ এবং দিল্লি রাজ্যে প্রাপ্ত একটি মুসলিম সম্প্রদায়।  এরা কাশ্মীরি ভাঁড় এবং সম্প্রতি এরা কাশ্মীরি শেখ হিসাবেও পরিচিত। নাক্কাল বৃহত্তর ভাঁড় সম্প্রদায়ের মধ্যে একটি উপ-গ্রুপ।

উৎস 
নাক্কালের আক্ষরিক অর্থ উর্দু ভাষায় নকল করা, এবং নাক্কালরা যেহেতু আওধের নবাবদের দরবারে নকলকারী ছিলেন, সেই থেকে তারা তাদের এই নাম পান। তাদের মাতৃভাষা উর্দু।  কিছু ঐতিহ্য অনুসারে এগুলি মীরাসি সম্প্রদায়ের একটি শাখা, অন্যরা এগুলি ভাঁড় সম্প্রদায়ের একটি উপ-গোষ্ঠী হিসাবে বিবেচনা করে থাকে। তাদেরকে কাশ্মীর থেকে নবাব নাসির-উদ্দিন হায়দার আমন্ত্রণ জানিয়েছিলেন। বেশিরভাগই কাশ্মীর থেকে আগত আলি জানের বংশোদ্ভূত ছিলেন এবং ওয়াজিদ আলী শাহের দরবারে দায়িত্ব পালন করেছিলেন। তাঁর বংশধররা আওধের তালুকদারদের বিনোদনের জন্য নকল করার এই ঐতিহ্য ধরে রেখেছিল।

বর্তমান পরিস্থিতি 
নাক্কালরা লখনৌ শহরের পুরানো অংশগুলিতে রয়েছে। তারা এখন কথা বলতে উর্দু এবং আওয়াধি ব্যবহার করে এবং নাক্কাল শব্দটি অপছন্দ করেন। তারা নিজেদের শেখ বলে দাবি করেন। তারা কঠোরভাবে অন্তঃসত্ত্বা, নিকটাত্মীয়কে বিয়ে করে এবং জ্ঞাতিভাইদের মধ্যে বিবাহের অনুশীলন করে। সম্প্রদায়ে কোনও বহিরাগত গোষ্ঠীর কোনও ব্যবস্থা নেই। 

নাক্কালের ঐতিহ্যবাহী পেশা ছিল নকল করা(বহুরূপী), তবে অন্যান্য সংস্থাভিত্তিক জাতের মতো তারাও তাদের ঐতিহ্যগত পেশা হ্রাস পেয়েছে। বেশিরভাগ নাক্কাল এখন দোকান রাখছেন এবং ছোটোখাটো কাজ করছেন, আবার কেউ কেউ এখন দিনমজুরি করছেন। তারা কাশ্মীরি শেখ হিসাবে একটি নতুন পরিচয় অর্জনের প্রক্রিয়াধীন, এবং এর অর্থ তাদের ঐতিহ্যগত পেশাকে ক্রমবর্ধমান পরিত্যাগ। এটি সম্ভবত সম্ভব যে তারা সফল হলে নাক্কাল নামটি ইতিহাসের পাতায় মিলিত হবে। নাক্কাল শিয়া, এবং তাদের রীতিনীতিগুলি লখনৌ শহরের অন্যান্য মুসলিম সম্প্রদায়ের মতো।

আরও দেখুন 
 কাশ্মীরি শায়খ
 বহুরুপী

তথ্যসূত্র 

উত্তরপ্রদেশের সামাজিক গোষ্ঠী
উত্তরপ্রদেশের মুসলিম সম্প্রদায়
ভারতের মুসলিম সম্প্রদায়
এনএক্সটি উইমেন্স ট্যাগ টিম চ্যাম্পিয়নশিপ

এনএক্সটি নারী ট্যাগ টিম চ্যাম্পিয়নশিপ হলো পেশাদার কুস্তির একটি নারী ট্যাগ টিম চ্যাম্পিয়নশিপ, যা মার্কিন সংস্থা ডাব্লিউডাব্লিউই দ্বারা তৈরি এবং প্রচারিত হয়। এটি ডাব্লিউডাব্লিউই নারী ট্যাগ টিম চ্যাম্পিয়নশিপের পাশাপাশি ডাব্লিউডাব্লিউইতে বিদ্যমান দুটি নারী ট্যাগ টিম চ্যাম্পিয়নশিপের মধ্যে একটি। এই চ্যাম্পিয়নশিপটি তাদের এনএক্সটি এবং এনএক্সটি ইউকে ব্র্যান্ডে রক্ষা করা হয়।

ইতিহাস 
২০২১ সালের ৩রা মার্চ তারিখে এনএক্সটির পর্বে ডাকোটা কাই এবং রাকেল গঞ্জালেজ, যারা নারীদের ডাস্টি রোডস ট্যাগ টিম ক্লাসিক খেতাব অর্জন করেছিল, ডাব্লিউডাব্লিউই নারী ট্যাগ টিম চ্যাম্পিয়নশিপ ধারক নিয়া জ্যাক্স এবং শেনা বেজলারের বিরুদ্ধে ডাব্লিউডাব্লিউই নারী ট্যাগ টিম চ্যাম্পিয়নশিপের জন্য আয়োজিত ট্যাগ টিম ম্যাচ চলাকালীন রেফারি নক আউট হওয়ার পর, ডাব্লিউডাব্লিউই কর্মকর্তা অ্যাডাম পিয়ার্স দ্বিতীয় রেফারি পাঠান, যিনি ঘোষণা করেন যে কাই ব্যাজলারের কাছে আত্মসমর্পণ করেছেন (যদিও মঞ্চে কাই তার দলের জন্য বৈধ কুস্তিগির ছিলেন না)। এই ঘটনা পিয়ার্স (যিনি র এবং স্ম্যাকডাউনের একজন কর্তৃপক্ষ হিসেবে কাজ করেন) এবং এনএক্সটি জেনারেল ম্যানেজার উইলিয়াম রিগালের মধ্যে দ্বন্দ্বের সৃষ্টি করে।

পরবর্তী সপ্তাহে, রিগাল এনএক্সটির নারীদের জন্য একটি নতুন চ্যাম্পিয়নশিপ হিসেবে এনএক্সটি নারী ট্যাগ টিম চ্যাম্পিয়নশিপের উদ্বোধন করেন এবং যার জন্য র অথবা স্ম্যাকডাউনের নারী ট্যাগ টিম প্রতিদ্বন্দ্বিতা করতে পারবে না (কেননা ইতিপূর্বে ডাব্লিউডাব্লিউই নারী ট্যাগ টিম চ্যাম্পিয়নশিপ তিনটি ব্র্যান্ডে রক্ষা করা হতো)। যেহেতু কাই এবং গঞ্জালেজ ডাস্টি কাপ জয়লাভ করেছে, তাই তার ওপর ভিত্তি করে তাদের উদ্বোধনী চ্যাম্পিয়ন হিসেবে নামকরণ করা হয়। শটজি ব্ল্যাকহার্ট এবং এম্বার মুন একই রাতে এই চ্যাম্পিয়নশিপটি তাদের কাছ থেকে জয়লাভ করে।

রাজত্ব

মোট রাজত্ব

দল অনুযায়ী

কুস্তিগির অনুযায়ী

তথ্যসূত্র

বহিঃসংযোগ 
  

ডাব্লিউডাব্লিউই এনএক্সটির চ্যাম্পিয়নশিপ
ডাব্লিউডাব্লিউইর নারী চ্যাম্পিয়নশিপ
গ্রেট এক্সপেকটেশানস (২০১২-এর চলচ্চিত্র)

গ্রেট এক্সপেকটেশানস হলো চার্লস ডিকেন্সের গ্রেট এক্সপেকটেশানস নামক উপন্যাসকে ভিত্তি করে নির্মিত ২০১২ সালের একটি ব্রিটিশ চলচ্চিত্র।  মাইক নিউয়েল পরিচালিত এবং ডেভিড নিকোলস অভিযোজিত ছবিটিতে  অভিনয় করেছেন জেরেমি ইরভিন, হেলেনা বোনাম কার্টার, হলিদা গ্রেনগার, রেফ ফাইঞ্জ এবং রবি কল্ট্রে।

সংক্ষিপ্তসার

চরিত্র

মুক্তি 
ছবিটির প্রিমিয়ার ভার্সন ২০১২ সালের ১১ সেপ্টেম্বর টরন্টো আন্তর্জাতিক চলচ্চিত্র উৎসবে প্রকাশিত হয়।   ইউরোপীয় প্রিমিয়ারটি ছিল ২০১২ সালের বিএফআই লন্ডন ফিল্ম ফেস্টিভালের সমাপনী রাতের অন্যতম আকর্ষণ, যা ২১ অক্টোবর ২০১২ এ ওডিওন লিসেস্টার স্কোয়ারে অনুষ্ঠিত হয়েছিল।  হেলেনা বোনাম কার্টার এবং তার স্বামী টিম বার্টন উভয়কেই এই ইভেন্টে ব্রিটিশ ফিল্ম ইনস্টিটিউটের ফেলোশিপ হিসেবে মনোনীত করা হয়েছিল।  যুক্তরাজ্যে , ছবিটির অগ্রিম স্ক্রিনিংগুলির জন্য  ২০১২ সালের ২৬ নভেম্বর নির্ধারিত ছিল।

তথ্যসূত্র

বহিঃসংযোগ 

 বিএফআই- তে গ্রেট এক্সপেকটেশানস
 ব্রিটিশ কাউন্সিলের গ্রেট এক্সপেকটেশানস – ফিল্ম
 LUMIERE এ গ্রেট এক্সপেকটেশানস
   
   
 

২০১২-এর নাট্য চলচ্চিত্র
লন্ডনে ধারণকৃত চলচ্চিত্র
ব্রিটিশ উপন্যাস অবলম্বনে চলচ্চিত্র
ইংরেজি ভাষার চলচ্চিত্র
ব্রিটিশ স্বাধীন চলচ্চিত্র
ব্রিটিশ চলচ্চিত্র
২০১২-এর চলচ্চিত্র
মার্কিন স্বাধীন চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র
এক শ্রীমান এক শ্রীমতি

এক শ্রীমান এক শ্রীমতি হচ্ছে ১৯৬৯ সালে মুক্তিপ্রাপ্ত একটি হিন্দি চলচ্চিত্র। সুরিন্দর কাপুরের প্রযোজনা, বাপ্পী সোনির পরিচালনা এবং শচীন ভৌমিকের রচনায় চলচ্চিত্রটিতে শশী কাপুর এবং ববিতা শিবদাসানি নায়ক-নায়িকা হিসেবে অভিনয় করেছিলেন।

পটভূমি 
চলচ্চিত্রটির কাহিনী হচ্ছে প্রীতম আর দীপালিকে নিয়ে; প্রীতম দিপালীর মন জয় করতে চায় তার সঙ্গে প্রেম করার জন্য তবে দীপালি আগেই অজিত নামের একজনের সঙ্গে প্রেম করে; প্রীতম যদিও অনেক কষ্টে দীপালির কাকা দ্বারা দীপালির মন জয় করতে সক্ষম হয়।

অভিনয়ে 
 শশী কাপুর - প্রীতম
 ববিতা শিবদাসানি - দীপালি লক্ষণপাল
 রাজেন্দ্র নাথ - রামভরোসে অগ্নিহোত্রী
 প্রেম চোপড়া - অজিত চৌধুরী
 কামিনী কৌশল - রমা
 হেলেন - শেরি

গানের তালিকা

তথ্যসূত্র

বহিঃসংযোগ 
 

হিন্দি ভাষার চলচ্চিত্র
১৯৬০-এর দশকের হিন্দি ভাষার চলচ্চিত্র
১৯৬৯-এর চলচ্চিত্র
জয় পাকিস্তান

জয় পাকিস্তান হল ১৯৪৭ সালের পর থেকে সংযুক্ত পাকিস্তানে ব্যবহৃত একটি স্লোগান। এটি পশ্চিম পাকিস্তানে ব্যবহৃত পাকিস্তান জিন্দাবাদ স্লোগানের পূর্ব পাকিস্তানি সংস্করণ ছিল। পূর্ব পাকিস্তানের অনেক রাজনৈতিক নেতৃবৃন্দ বিভিন্ন সভা, সমাবেশ, বিবৃতি ও বক্তৃতায় এই স্লোগানটি ব্যবহার করতেন।

বিতর্ক
২০১৪ সালে আবদুল করিম খন্দকার তার ১৯৭১: ভেতরে বাইরে বইতে লিখেন, শেখ মুজিবুর রহমান ৭ই মার্চের ভাষণে জয় বাংলা বলার পর জয় পাকিস্তান বলেছিলেন। লেখাটি তখন সমসাময়িক ক্ষমতাসীন আওয়ামী লীগ সরকারের নেত্রীবৃন্দসহ বিভিন্ন মহলে ব্যাপক বিতর্কের সৃষ্টি করে। ২০১৯ সালে খন্দকার তার দেওয়া এই তথ্যটিকে ভুল হিসেবে আখ্যা দিয়ে আনুষ্ঠানিকভাবে ক্ষমা চেয়ে বিবৃতি দেন।

৭ই মার্চের ভাষণে জয় পাকিস্তান বলার পক্ষে বদরুদ্দিন উমর ১৯৯৬ সালে তার লিখিত বইয়ে সপক্ষে এবং নীলিমা ইব্রাহিম তার বইয়ে বিপক্ষে মত দিয়েছেন। ২০১১-১৪ বাংলাদেশের পাকিস্তানি দূতাবাসের পাকিস্তানের হাইকমিশনার মিয়া আফ্রাসিয়াব মেহেদী হাশমি কুরেশি তার "নাইটিন সেভেন্টি ওয়ান ফ্যাক্ট এন্ড ফিকশন: ভিউজ এন্ড পারসেপশন্স ইন পাকিস্তান, ইন্ডিয়া এন্ড বাংলাদেশ (1971 Fact and Fiction: Views and Perceptions in Pakistan, India and Bangladesh) বইতে শেখ মুজিবের ৭ মার্চের ভাষণের শেষে জয় পাকিস্তানের পরিবর্তে পাকিস্তান জিন্দাবাদ কথাটি উল্লেখ করেছেন। পাকিস্তানি লেখক তাজ হাশমিও ৭ মার্চে শেখ মুজিবের জয় পাকিস্তান বলার পক্ষে মত দিয়েছেন।

আরও দেখুন
 জয় বাংলা

তথ্যসূত্র

বাংলাদেশ
পূর্ব পাকিস্তান
ডাব্লিউডাব্লিউই নারী ট্যাগ টিম চ্যাম্পিয়নশিপ

ডাব্লিউডাব্লিউই নারী ট্যাগ টিম চ্যাম্পিয়নশিপ হলো পেশাদার কুস্তির একটি নারী ট্যাগ টিম চ্যাম্পিয়নশিপ, যা মার্কিন সংস্থা ডাব্লিউডাব্লিউই দ্বারা তৈরি এবং প্রচারিত হয়। এটি এনএক্সটি নারী ট্যাগ টিম চ্যাম্পিয়নশিপের পাশাপাশি ডাব্লিউডাব্লিউইতে বিদ্যমান দুটি নারী ট্যাগ টিম চ্যাম্পিয়নশিপের মধ্যে একটি। এই চ্যাম্পিয়নশিপটি তাদের র এবং স্ম্যাকডাউন ব্র্যান্ডে রক্ষা করা হয়।

২০১৮ সালের ২৪ ডিসেম্বর তারিখে র-এর একটি পর্বে এই চ্যাম্পিয়নশিপটি উদ্বোধন করা হয়। বেইলি এবং সাশা ব্যাংকস (সেসময়য় তারা একত্রে দ্য বস 'এন' হাগ কানেকশন নামে পরিচিত ছিল) হচ্ছে এই চ্যাম্পিয়নশিপের প্রথম চ্যাম্পিয়ন, যারা তাদের উদ্বোধনী রাজত্বকালে র ব্র্যান্ডের সদস্য ছিল। ডাব্লিউডাব্লিউই নারী ট্যাগ টিম চ্যাম্পিয়নশিপটি ডাব্লিউডাব্লিউইর প্রতি-দর্শনে-পরিশোধ অনুষ্ঠানের সর্বশেষ ম্যাচে প্রতিদ্বন্দ্বিতা করা হয়েছে: যার মধ্যে ২০১৯ সালের টিএলসি: টেবিলস, ল্যাডার্স অ্যান্ড চেয়ার্স অন্যতম।

এই চ্যাম্পিয়নশিপটি ডাব্লিউডাব্লিউএফ নারী ট্যাগ টিম চ্যাম্পিয়নশিপ হতে সম্পূর্ণ আলাদা, যা ১৯৮৩–১৯৮৯ সালে প্রতিদ্বন্দ্বিতা করা হয়েছিল। এই চ্যাম্পিয়নশিপটি উক্ত চ্যাম্পিয়নশিপের উত্তরাধিকারী হিসেবে পরিচিতি প্রদান করা হয়নি।

রাজত্ব

মোট রাজত্ব

দল অনুযায়ী

কুস্তিগির অনুযায়ী

তথ্যসূত্র

টীকা

বহিঃসংযোগ
  

ডাব্লিউডাব্লিউইর নারী চ্যাম্পিয়নশিপ
ডাব্লিউডাব্লিউইর ট্যাগ টিম চ্যাম্পিয়নশিপ
এনএক্সটি টেকওভার: স্ট্যান্ড অ্যান্ড ডেলিভার

এনএক্সটি টেকওভার: স্ট্যান্ড অ্যান্ড ডেলিভার একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড এনএক্সটির জন্য প্রযোজনা করেছে, যা এনএক্সটি স্ট্যান্ড অ্যান্ড ডেলিভার কালানুক্রমিকের অধীনে প্রচারিত প্রথম অনুষ্ঠান ছিল। এই অনুষ্ঠানটি ২০২১ সালের ৭ এবং ৮ই এপ্রিল তারিখে মার্কিন যুক্তরাষ্ট্রের ফ্লোরিডার অরল্যান্ডোর ডাব্লিউডাব্লিউই পারফর্মেন্স সেন্টারে অনুষ্ঠিত হয়েছে; যা ২০২১ সালের ভেনজেন্স ডের পর এই মাঠে ডাব্লিউডাব্লিউইর প্রথম অনুষ্ঠান ছিল।

দুই দিনের এই আয়জনে প্রাক-প্রদর্শনে দুইটিসহ মূল অনুষ্ঠান মিলিয়ে সর্বমোট বারোটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের প্রথম দিনের সর্বশেষ ম্যাচে রাকেল গন্সালেস এনএক্সটি নারী চ্যাম্পিয়নশিপ ম্যাচে ইও শিরাইকে পরাজিত করেছে; অন্যদিকে, দ্বিতীয় দিনের সর্বশেষ ম্যাচে কাইল ও'রাইলি পিনফলের মাধ্যমে অ্যাডাম কোলকে পরাজিত করেছে। অন্যান্য শীর্ষস্থানীয় ম্যাচে, ওয়াল্টার এনএক্সটি যুক্তরাজ্য চ্যাম্পিয়নশিপের জন্য আয়োজিত একক ম্যাচে টমাসো চিয়াম্পাকে এবং এনএক্সটি চ্যাম্পিয়নশিপ ম্যাচে ক্যারিয়ন ক্রস ফিন ব্যালরকে পিনফলের মাধ্যমে পরাজিত করেছে।

কাহিনী 
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল এনএক্সটি ব্র্যান্ডে নিযুক্ত ডাব্লিউডাব্লিউইয়ের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইয়ের সাপ্তাহিক টেলিভিশন অনুষ্ঠান এনএক্সটিতে প্রদর্শন করা হয়েছে।

পটভূমি 
এনএক্সটি স্ট্যান্ড অ্যান্ড ডেলিভার হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা ডাব্লিউডাব্লিউই তার উন্নয়নমূলক ব্র্যান্ড এনএক্সটির জন্য রেসলম্যানিয়া সপ্তাহে আয়োজন করে।

২০২১ সালের এই অনুষ্ঠানটি এনএক্সটি স্ট্যান্ড অ্যান্ড ডেলিভার কালানুক্রমিকের প্রথম অনুষ্ঠান ছিল, যা ৭ এবং ৮ই জানুয়ারি তারিখে মার্কিন যুক্তরাষ্ট্রের ফ্লোরিডার অরল্যান্ডোর ডাব্লিউডাব্লিউই পারফর্মেন্স সেন্টারে অনুষ্ঠিত হয়েছে। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।

তথ্যসূত্র

বহিঃসংযোগ 
  

২০২১
এনএক্সটি টেকওভার
ডাব্লিউডাব্লিউই এনএক্সটি
এনএক্সটি স্ট্যান্ড অ্যান্ড ডেলিভার
এনএক্সটি স্ট্যান্ড অ্যান্ড ডেলিভার
এপ্রিল ২০২১-এ মার্কিন যুক্তরাষ্ট্রে ঘটনা
২০২১-এ অরল্যান্ডো, ফ্লোরিডা
অরল্যান্ডো, ফ্লোরিডায় ঘটনা
অরল্যান্ডো, ফ্লোরিডায় পেশাদার কুস্তি
নেপাল ভেটেরিনারি অ্যাসোসিয়েশন

নেপাল ভেটেরিনারি অ্যাসোসিয়েশন ( এনভিএ ) ১৯৬৭ সালের জুনে প্রতিষ্ঠিত হয়েছিল এবং ১৯৬৯ সালের ফেব্রুয়ারি মাসে আইনগতভাবে নিবন্ধিত হয়েছিল। অ্যাসোসিয়েশনটি ১৯৯৮ সাল থেকে ওয়ার্ল্ড ভেটেরিনারি অ্যাসোসিয়েশন (ডাব্লুভিএ) এর সদস্য হিসাবে অনুমোদিত। এটা সেসব নেপালী পশু চিকিৎসকদের একটি সংস্থা যারা অন্তত, ভেটেরিনারি সায়েন্সে স্নাতক ডিগ্রী অর্জন করেছেন। বিদেশী পশুচিকিৎসক যারা নেপালে কাজ করতে চান এবং যারা নেপালে পশুচিকিৎসক হিসাবে নির্ধারিত বিধি ও বিধি মেনে নিবন্ধের জন্য যোগ্য, তাদের জন্যও অ্যাসোসিয়েশনটিতে বিধান রয়েছে। এখন অবধি ৪০ জন বিদেশী নাগরিকসহ প্রায় ৬৫৫ জন পশু চিকিৎসক অ্যাসোসিয়েশনটির সদস্য হিসাবে নিবন্ধিত হয়েছেন।

নেপাল ভেটেরিনারি অ্যাসোসিয়েশন কর্তৃপক্ষ ডক্টর শীতল কাজী শ্রেষ্ঠ  এর নেতৃত্বে কাঠমান্ডুতে অনুষ্ঠিত তাদের দ্বাদশ জাতীয় সম্মেলনের মাধ্যমে ২০১৬ সালের ১লা জুন পর্যন্ত নতুন কমিটি নির্বাচন করেছিল। ডঃ শীতল কাজী শ্রেষ্ঠের নেতৃত্বে গঠিত ১৬ সদস্যের কমিটিতে সহ-সভাপতি হিসাবে ডঃ নির্মল কাটুওয়াল, সাধারণ সম্পাদক পদে ডাঃ রাজেন্দ্র প্রসাদ যাদব, সচিব পদে ডাঃ তপেন্দ্র প্রসাদ বোহারা, কোষাধ্যক্ষ পদে ডাঃ সুদীপ কেশব হুমাগাইন এবং ডাঃ নীনা অন্তর্ভুক্ত রয়েছে। প্রধান সম্পাদক হিসাবে রয়েছেন অমাত্য গোর্খালী। কেন্দ্রীয় সদস্যরা হলেন ডঃ সলোচনা শ্রেষ্ঠা, ডাঃ বিনোদ সানজেল, ডাঃ বিনোদ যাদব, ডাঃ সিকেশ মানন্ধর, ডাঃ সুরজ থাপা। বোর্ডের প্রতিনিধিত্বকারী আঞ্চলিক সমন্বয়কারী হলেন ডাঃ সঞ্জয় যাদব, ডাঃ সীতা রিজাল, ডাঃ কিশোর আচার্য, ডাঃ শঙ্কর পান্ডে এবং ডাঃ মদন সিং ধামি।

নেপাল ভেটেরিনারি অ্যাসোসিয়েশনে প্রাণি স্বাস্থ্য ও উৎপাদন, জনস্বাস্থ্য এবং প্রাকৃতিক সম্পদ পরিচালনায় বিস্তৃত দক্ষতাসম্পন্ন সদস্য রয়েছে, যারা এই ক্ষেত্রগুলোতে দক্ষ পরামর্শ পরিষেবা সরবরাহের জন্য সমিতিটি পুরোপুরি সক্ষম করে তুলেছে। অ্যাসোসিয়েশনটি সকল নেপালি পশুচিকিৎকদের কল্যাণে প্রতিশ্রুতিবদ্ধ। নেপালি ভেট জার্নাল এবং ভেট চৌমাসিক হলো এই অ্যাসোসিয়েশনের নিয়মিত প্রকাশনা।

তথ্যসূত্র

বহিঃসংযোগ 

 http://www.worldvet.org/node/4794 
 http://www.nva.org.np

নেপাল ভিত্তিক চিকিৎসা ও স্বাস্থ্য সংগঠন
১৯৬৭-এ নেপালে প্রতিষ্ঠিত